Turkmanistonda it va mushuklar qirib tashlangani tufayli kemiruvchilar ko‘payib ketdi

Turkmaniston poytaxti Ashxobodda xavfli yuqumli kasalliklar manbasi va tarqatuvchisi bo‘lgan kemiruvchilar ko‘payib ketdi, deya xabar berdi “Xronika Turkmenistana” nashri.

“Bu kundan-kunga soni ortib borayotgan kalamush uyalaridan ham ma’lum”, — deyiladi xabarda.

Shuningdek, mamlakatda taxtakana ham tarqalib ketgan. U tulyaremiya va boshqa infeksiyalar yuqtiruvchisi hisoblanadi.

Mutaxassislar fikricha, Ashxobodda kemiruvchilar tarqalishiga it va mushuklarning ommaviy qirib tashlangani sabab bo‘lgan. “Ular kalamush va sichqonlar sonini bir me’yorda ushlab turadi”, — deya qo‘shimcha qilinadi xabarda.